Document ID: 31989R0343

*****
ΚΑΝΟΝΙΣΜΟΣ (ΕΟΚ) αριθ. 343/89 ΤΗΣ ΕΠΙΤΡΟΠΗΣ
της 10ης Φεβρουαρίου 1989
για την τροποποίηση του κανονισμού (ΕΟΚ) αριθ. 2315/76 για την πώληση βουτύρου δημοσίου αποθέματος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2315/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 442/88 (4), ανεστάλη με τον κανονισμό (ΕΟΚ) αριθ. 2096/88 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 2387/88 (6), με εξαίρεση τα άρθρα 3α και 4α σχετικά αντίστοιχα με τη χορήγηση επισιτιστικής βοήθειας και πωλήσεως βουτύρου σε ιδρύματα και συλλογικές εστιάσεις χωρίς κερδοσκοπικό σκοπό· ότι, λαμβάνοντας υπόψη την αισθητή μείωση των ποσοτήτων βουτύρου δημοσίου αποθέματος, την αναγκαιότητα να επιτραπεί η πώληση βουτύρου αποθέματος για άλλες χρησιμοποιήσεις και τη δυνατότητα που ο κανονισμός (ΕΟΚ) αριθ. 2191/81 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 442/88, προβλέπει για τα ιδρύματα και τις συλλογικές εστιάσεις χωρίς κερδοσκοπικό σκοπό να εφοδιάζονται σε βούτυρο αγοράς, θα πρέπει να ανασταλούν οι διατάξεις του προαναφερθέντος άρθρου 4α ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 4α του κανονισμού (ΕΟΚ) αριθ. 2315/76 αναστέλλεται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Φεβρουαρίου 1989.

Labels: 3
4
17